Ensaio duna aliaxe non ferrosa.  

1: Límite elástico verdadeiro  

2: Límite de proporcionalidade  

3: Límite elástico   

4: Límite de fluencia

A **elasticidade** é o ramo da mecánica dos sólidos deformábeis que estuda o comportamento de corpos materiais que se deforman ao seren sometidos a accións externas (forzas debidas ao contacto con outros corpos, acción gravitacional actuando sobre a súa masa etc.), retornando á súa forma orixinal cando cesa a acción externa.

Até un certo límite, dependente do material e temperatura, as tensións aplicadas son aproximadamente proporcionais ás deformacións. A constante de proporcionalidade entre elas é chamada módulo de elasticidade ou módulo de Young. Canto maior é ese módulo, maior a tensión necesaria para o mesmo grao de deformación, e por tanto máis ríxido é o material. A relación lineal entre esas cantidades é coñecida como lei de Hooke:

*E*

{\displaystyle \sigma =E\varepsilon }
ou

{\displaystyle \Delta L={\frac {F}{EA}}L={\frac {\sigma }{E}}L.}
Onde {\displaystyle \,\!E} é o módulo de Young, {\displaystyle \mathbf {\sigma } } a tensión aplicada e {\displaystyle \mathbf {\epsilon } } a deformación.

A elasticidade lineal, entre tanto, é unha aproximación; os materiais reais exhiben algún grao de comportamento non lineal.

A **teoría da elasticidade** estuda de forma rigorosa a determinación das tensións, deformacións e da relación entre elas para un sólido tridimensional.

### Aplicación

O proxecto de estruturas na construción civil usa as ecuacións derivadas da teoría da elasticidade para dimensionar as columnas, vigas e laxes. De acordo co peso que eses elementos van soportar, alén do seu peso propio, e dos materiais utilizados, as máximas tensións calculadas non poden exceder o seu **limite de escoamento**. Como ilustración, o módulo de elasticidade do aceiro común, usado nas perfís estruturais é de 21.000 kgf/mm2 e o límite de escoamento é de cerca de 36 kgf/mm2. Un fío de aceiro de 2 milímetros de diámetro e 1 metro de lonxitude, cunha persoa pendurada a ele pesando 60 kg, fica aproximadamente 1 milímetro maior debido a ese peso, e non se rompe. Volve á lonxitude inicial despois ser liberado da carga.

Na construción mecánica, principalmente na aviación, onde non se pode abusar do recurso de sobredimensionar os elementos estruturais para aumentar a súa resistencia (o avión resultaría innecesariamente pesado e por tanto antieconómico), o cálculo preciso é fundamental. Como as formas moitas veces son complexas e difíciles de ecuacionar matematicamente, a solución é o uso da aproximación polo método dos elementos finitos. Co crecente poder da computación, ese método pasou a ser amplamente utilizado pola industria a partir do final do século XX.

Inelasticidade
--------------

Por riba dunha determinada tensión, coñecida como límite elástico ou **limite de escoamento**, a relación entre tensións e deformacións se quebra. Alén deste límite, o sólido pode deformarse irreversibelmente, exhibindo un comportamento plástico. O inicio da deformación plástica significa normalmente o colapso dunha estrutura.

Alén diso, non só os sólidos exhiben elasticidade. Algúns fluídos non-Newtonianos, como os fluídos viscoelásticos, tamén exhiben elasticidade en certas condicións.

|  |  |
| --- | --- |
|  | Wikimedia Commons ten máis contidos multimedia na categoría:  ***Elasticidade***  |

| * v
* c
* e
Mecánica de medios continuos |
| --- |
| Leis básicas | 
* Conservación da masa
* Conservación da enerxía
* Ecuacións de Navier-Stokes

 |  |
| Mecánica de fluídos | 
* Fluído
* Tensión superficial
* Cantidade de movemento

 |
| Mecánica de sólidos deformábeis | 
* Elasticidade
* Plasticidade
* Lei de Hooke

 |

|  |  |
| --- | --- |
| Control de autoridades | 
* Wd: Q62932
* AAT: 300056196
* BNCF: 19727
* BNF: 11931958h
* BRE: 4700345
* EBID: ID
* GND: 4014159-7
* JSTOR: elastostatics
* LCCN: sh85041516
* MAG: 121854251
* NDL: 00561255
* PSH: 3065
* Treccani: elasticita

 |

|  |  |
| --- | --- |
| Identificadores | 
* MeSH: D004548

 |